Държавен вестник, бр. 58, 2025 г., стр. 127

БРОЙ  58	
Д Ъ Р Ж А В Е Н  В Е С Т Н И К 	
СТР.  127  
нов (Иванова)“. След рапорта началникът 
на почетния караул прави крачка вдясно и 
три крачки напред и се обръща с лице към 
строя. Началникът на почетния караул е на 
две крачки вляво и зад официалното лице.
(7) Официалното лице се покланя на 
знамето, заедно с домакина минават пред 
почетния караул (като гостът е от страната 
на строя), началникът на караула се движи 
на две крачки зад тях. Официалното лице 
обхожда почетния караул и се връща в средата 
на строя и оттам поздравява военнослуже­
щите, след което се отправя към другите 
официални лица.
(8) Преди освещаването началникът на 
почетния караул командва: „Шапки ДОЛУ!“. 
Следва освещаване на военното съоръжение, 
параклис или военна техника с църковен 
ритуал. След освещаването началникът на по­
четния караул подава команда: „НАЛОЖИ!“.
(9) След края на църковния ритуал ор­
кестърът изпълнява „Химн на Република 
България“.
(10) След химна гостът прерязва трико­
льорната лента (при откриване на ново во­
енно съоръжение и параклис) и лисва менче 
с вода за здраве и успехи.
(11) Началникът на почетния караул ко­
мандва за изпращане на госта.
(12) Бойното знаме се изпраща и се отнася 
съгласно чл. 571 и 572.
(13) Военнослужещите се водят във воен­
ните формирования под звуците на „Ботев 
марш“.
Поведение на военнослужещите при посеще­
ние на религиозни обекти 
Чл. 610. (1) Когато военнослужещият е 
с униформено облекло, може да посещава 
религиозни обекти самостоятелно или при 
официални, религиозни, военни празници, 
обреди, кръщенета, освещения и/или други 
религиозни ритуали.
(2) В религиозния обект се влиза по стар­
шинство, без оръжие и бойно снаряжение. 
(3) При влизането в религиозния обект 
военнослужещият сваля шапката (баретата, 
пилотката) и я поставя под лявата мишница, 
след което може да запали свещ (свещи), като 
я (ги) държи с лявата ръка и да извършва 
други действия, съобразени с установените 
религиозни канони (правила).
(4) Военнослужещият, когато е с уни­
формено облекло в религиозния обект, при 
посрещане (приветствие) на свещениците 
(духовните лица) заема установения строеви 
стоеж, но не отдава чест.
(5) В религиозния обект се пази тишина, 
не се подават команди и не се говори на 
висок глас.
Раздел IV
Военни ритуали при участие в мисии и опе­
рации извън територията на страната
Официално изпращане на контингент, замина­
ващ на мисия или операция извън територията 
на страната
Чл. 611. (1) Официално изпращане на кон­
тингент, заминаващ на мисия или операция 
извън територията на страната, се извършва 
в тържествена обстановка.
(2) Мястото, времето, редът за подготовка­
та и провеждането на ритуала за официално 
изпращане на контингента се определят 
със заповед на министъра на отбраната или 
упълномощено от него лице.
(3) В определеното време личният състав 
на контингента и военното формирование, 
в което е проведена подготовката му, се 
построя­ва в разгънат строй на определеното 
място за провеждане на ритуала.
Чл. 612. (1) За приемане на строя от 
най-старшия от официалните лица коман­
дирът на военното формирование (старшият 
национален представител) командва: „Роти, 
МИРНО! За среща отдясно (отляво, по фрон­
та), за по-ЧЕСТ!“. Оркестърът изпълнява 
„Срещен марш“.
(2) Командирът на военното формирова­
ние (националният командир на контингент) 
подхожда и рапортува на най-старшия от 
официалните лица (например): „Господин 
(госпожо) Президент на Република България 
и Върховен главнокомандващ на въоръжените 
сили, личният състав на .........., определен за 
участие в мисия (операция) …......, е построен. 
Командир на ….. полковник Иванов (Ива­
нова)“. След рапорта оркестърът изпълнява 
„Химн на Република България“. Приемащият 
обхожда строя и го поздравява. След това 
официалните лица заемат местата си.
(3) По време на рапорта всички военно­
служещи извън строя отдават чест.
(4) Най-старшият от официалните лица 
с кратко слово поздравява личния състав и 
връчва сертификат на контингента. Команди­
рът на военното формирование (националният 
командир на контингент) предоставя думата 
на желаещите официални лица да поздравят 
личния състав на контингента по реда на 
старшинството, както и на командира на 
контингента за слово-отговор. След всеки 
поздрав личният състав отговаря с продъл­
жително „Ура“.
(5) По команда на командира на военното 
формирование (националният командир на 
контингент) ротите отиват на изходно поло­
жение за тържествен марш.
(6) За преминаване в тържествен марш 
командирът на военното формирование 
(националният командир на контингент) 
командва (например): „Роти, МИРНО! За